5. ทรัพย์สินที่ใช้ในการประกอบธุรกิจ

(1) สินทรัพย์ถาวรที่ใช้ในการประกอบธุรกิจ

  ณ วันที่ 31 ธันวาคม 2544 บริษัทและบริษัทย่อยมีที่ดิน อาคาร และอุปกรณ์ ดังรายละเอียด

ดังต่อไปนี้

+---------------------------------+--------------+---------+----------+
| ประเภท / ลักษณะ                  | ลักษณะกรรมสิทธิ | มูลค่า    | ภาระผูกพัน |
|                                 |              |         |          |
| สินทรัพย์                          |              | (       |          |
|                                 |              | ล้านบาท) |          |
+---------------------------------+--------------+---------+----------+
| ที่ดินและอาคาร 3 – 5 ชั้น            | เป็นเจ้าของ    | 76.02   | ปราศจาก  |
| ซึ่งเป็นที่ตั้งของสำนักงานอำนวยสินเชื่อ    |              |         | ภาระผูกพัน |
| และสำนักงานสาขาหลักทรัพย์           |              |         |          |
| ที่จังหวัดชลบุรี, ขอนแก่น, เชียงใหม่     |              |         |          |
| และสมุทรสาคร                     |              |         |          |
+---------------------------------+--------------+---------+----------+
| สิทธิการเช่า ซึ่งเป็นที่ตั้งของสำนักอำนวย  | สิทธิการเช่า    | 3.62    | ปราศจาก  |
|                                 | เหลือระ       |         | ภาระผูกพัน |
| สินเชื่อ และสำนักสาขาหลักทรัพย์ ที่จังหวัด | ยะเวลาประมาณ |         |          |
| นครราชสีมา, ระยอง และสงขลา       | 1 เดือน – 10  |         |          |
|                                 | เดือน         |         |          |
+---------------------------------+--------------+---------+----------+

บริษัทและบริษัทย่อย มีที่ดิน อาคารและอุปกรณ์สุทธิ มีมูลค่าเท่ากับ 185 ล้านบาท

ณ วันที่ 31 ธันวาคม 2544

(2) เงินให้กู้ยืม

-   นโยบายการจัดชั้นสินทรัพย์ของบริษัทฯ เปรียบเทียบกับเกณฑ์ของ ธปท.

  บริษัทและบริษัทย่อย มีการจัดชั้นตามเกณฑ์ของ ธปท. และมีการสำรอง ณ สิ้นปี 2544

มีดังนี้

ล้านบาท

  ---------------------- ------- ----------- ------------ ------------- ------- ----------- ------------ -------------
  การจัดชั้นหนี้              2543                                           2544                             

                         *มูลหนี้   อัตราสำรอง   มูลค่าที่ต้องตั้ง   ค่าเผื่อที่ตั้งแล้ว   *มูลหนี้   อัตราสำรอง   มูลค่าที่ต้องตั้ง   ค่าเผื่อที่ตั้งแล้ว

  ลูกหนี้ปกติ                4,095   1           99                         7,407   1           129          

  ลูกหนี้ที่กล่าวถึงเป็นพิเศษ     349     2           6                          532     2           9            

  ลูกหนี้จัดชั้นต่ำกว่ามาตรฐาน   98      20          19                         219     20          17           

  ลูกหนี้จัดชั้นสงสัย           156     50          20                         45      50          15           

  ลูกหนี้จัดชั้นสงสัยจะสูญ       3,011   100         60                         1,568   100         41           

  รวม                    7,709               204          204           9,772               212          **212
  ---------------------- ------- ----------- ------------ ------------- ------- ----------- ------------ -------------

หมายเหตุ :

* มูลหนี้ที่ใช้ในการคำนวณค่าเผื่อหนี้สงสัยจะสูญ เป็นไปตามเกณฑ์ของธนาคารแห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ ดังต่อไปนี้

การจัดชั้นหนี้ เงินให้กู้ยืม ตั๋วเงินรับ ลูกหนี้ตามสัญญาเช่าซื้อ

  และลูกหนี้หลักทรัพย์

ลูกหนี้ปกติ เงินต้นคงค้าง เงินต้นคงค้างรวมดอกเบี้ยค้าง

  รับและภาษีขายที่จ่ายล่วงหน้า สำหรับลูกหนี้เช่าซื้อ

ลูกหนี้ที่กล่าวถึงเป็นพิเศษ เงินต้นคงค้าง เงินต้นคงค้างรวมดอกเบี้ยค้าง

  รับและภาษีขายที่จ่ายล่วงหน้า สำหรับลูกหนี้เช่าซื้อ

ลูกหนี้จัดชั้นต่ำกว่ามาตรฐาน เงินต้นคงค้างรวมดอกเบี้ยค้างรับ เงินต้นคงค้างรวมดอกเบี้ยค้าง

  รับและภาษีขายที่จ่ายล่วงหน้า สำหรับลูกหนี้เช่าซื้อ

ลูกหนี้จัดชั้นสงสัย เงินต้นคงค้างรวมดอกเบี้ยค้างรับ เงินต้นคงค้างรวมดอกเบี้ยค้าง

  รับและภาษีขายที่จ่ายล่วงหน้า สำหรับลูกหนี้เช่าซื้อ

ลูกหนี้จัดชั้นสงสัยจะสูญ เงินต้นคงค้างรวมดอกเบี้ยค้างรับ เงินต้นคงค้างรวมดอกเบี้ยค้าง

  รับและภาษีขายที่จ่ายล่วงหน้า สำหรับลูกหนี้เช่าซื้อ

** แบ่งเป็นค่าเผื่อหนี้สงสัยจะสูญจากลูกหนี้เงินให้กู้ยืมธุรกิจเงินทุนตามเกณฑ์ของ ธปท. 171
ล้านบาท
และลูกหนี้ธุรกิจหลักทรัพย์ตามเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(กลต.) 41 ล้านบาท

-   นโยบายการตั้งสำรองค่าเผื่อหนี้สงสัยจะสูญ

บริษัทถือปฏิบัติในการจัดชั้นหนี้และตั้งค่าเผื่อหนี้สงสัยจะสูญ สำหรับเงินให้กู้ยืมลูกหนี้ธุรกิจเงินทุน
ตามประกาศธนาคารแห่งประเทศไทย ลงวันที่ 17 มีนาคม พ.ศ. 2543
การจัดชั้นหนี้พิจารณาจากระยะเวลาที่ค้างชำระและความสามารถในการชำระหนี้ของลูกหนี้
ส่วนมูลค่าหลักประกันที่ใช้ขึ้นอยู่กับประเภทของหลักประกันและวันที่มีการประเมินมูลค่าล่าสุด
บริษัทตั้งค่าเผื่อหนี้สงสัยจะสูญตามอัตราสำหรับเงินให้กู้ยืมและลูกหนี้ธุรกิจเงินทุน
เมื่อหนี้นั้นมีหลักประกันไม่เพียงพอ
และ/หรือมีโอกาสที่ลูกหนี้จะชำระเงินต้นและดอกเบี้ยคืนไม่ครบจำนวน
บริษัทตั้งค่าเผื่อหนี้สงสัยจะสูญสำหรับลูกหนี้เช่าซื้อโดยพิจารณาจากรายงานวิเคราะห์อายุหนี้
บริษัทตั้งค่าเผื่อหนี้สงสัยจะสูญสำหรับลูกหนี้ธุรกิจหลักทรัพย์ตามประกาศของสำนักงานคณะกรรมการกำกับหลักทรัพย์และตลาดหลักทรัพย์
เรื่องการจัดทำบัญชีเกี่ยวกับลูกหนี้ด้อยคุณภาพของบริษัทหลักทรัพย์ ลงวันที่ 15 กุมภาพันธ์ พ.ศ.
2544

-   นโยบายการรับรู้รายได้และการระงับการรับรู้รายได้

รายได้ดอกเบี้ยจากเงินให้กู้ยืมและเงินฝาก

บริษัทรับรู้รายได้ดอกเบี้ยจากเงินให้กู้ยืมและเงินฝากตามเกณฑ์คงค้าง
ยกเว้นรายได้ดอกเบี้ยจากเงินให้กู้ยืมที่ค้างชำระเกินกว่าสามเดือนนับตั้งแต่วันครบกำหนดชำระซึ่งรับรู้เมื่อเก็บเงินได้
บริษัทได้บันทึกยกเลิกรายได้สำหรับดอกเบี้ยจากเงินให้กู้ยืมและลูกหนี้ที่บริษัทบันทึกบัญชีเป็น
รายได้แล้วออกจากบัญชี
เมื่อลูกหนี้เป็นลูกหนี้ที่ค้างชำระเงินต้นหรือดอกเบี้ยเกินกว่าสามเดือนนับจากวันครบกำหนดชำระ
เพื่อให้เป็นไปตามประกาศของธนาคารแห่งประเทศไทย ลงวันที่ 28 ธันวาคม พ.ศ. 2541
บริษัทจะรับรู้รายได้ตามเกณฑ์คงค้างได้ใหม่
เมื่อลูกหนี้ได้ชำระเงินต้นและดอกเบี้ยที่ยังคงค้างครบถ้วนแล้ว

รายได้จากการให้เช่าซื้อและสัญญาเช่าการเงิน

บริษัทรับรู้รายได้จากการให้เช่าซื้อตามเกณฑ์คงค้าง ซึ่งคำนวณจากวิธีผลรวมจำนวนงวด (Sum of
the installment digits)
บริษัทจะหยุดรับรู้รายได้ตามเกณฑ์นี้เมื่อลูกหนี้ค้างชำระเงินรายงวดเกิน 3
เดือนนับตั้งแต่วันครบกำหนดชำระ จากนั้นบริษัทจะรับรู้รายได้ต่อเมื่อเก็บเงินรายงวดได้
บริษัทจะรับรู้รายได้ตามเกณฑ์คงค้างได้ใหม่
เมื่อลูกหนี้ได้ชำระเงินต้นและดอกเบี้ยที่ยังคงค้างครบถ้วนแล้ว
บริษัทบันทึกการให้เช่าทรัพย์สินระยะยาวตามวิธีสัญญาเช่าการเงิน
และรับรู้รายได้จากสัญญาเช่าการเงินโดยวิธีอัตราดอกเบี้ยที่แท้จริง (Effective Interest
Method) ตามระยะเวลาของสัญญาเช่า

รายได้ดอกเบี้ยและเงินปันผลจากหลักทรัพย์

รายได้ดอกเบี้ยจากหลักทรัพย์รับรู้ตามเกณฑ์คงค้าง
ยกเว้นรายได้ดอกเบี้ยจากตราสารหนี้ที่ค้างชำระเกินกว่าหกเดือน ซึ่งรับรู้เมื่อเก็บเงินได้
เงินปันผลรับรู้เมื่อมีการประกาศจ่าย

รายได้จากเงินลงทุนในสิทธิเรียกร้อง

บริษัทรับรู้รายได้ดอกเบี้ยสำหรับเงินลงทุนในสิทธิเรียกร้องที่ประมูลซื้อจากองค์การเพื่อการปฏิรูประบบสถาบันการเงิน
(ปรส.) โดยคำนวณจากอัตราผลตอบแทนที่ใช้กำหนดราคาทุนของลูกหนี้แต่ละราย (Yield)
คูณด้วยราคาตามบัญชีใหม่ (ราคาทุนที่ซื้อ) ของลูกหนี้คงเหลือ
โดยบริษัทจะหยุดรับรู้รายได้ตามเกณฑ์คงค้าง
เมื่อลูกหนี้ค้างชำระเงินต้นหรือดอกเบี้ยเกินกว่าสามเดือน นับตั้งแต่วันครบกำหนดชำระ

-   นโยบายการปรับปรุงโครงสร้างหนี้ที่มีปัญหา

บริษัทถือปฏิบัติในการปรับปรุงโครงสร้างหนี้ที่มีปัญหาตามหลักเกณฑ์ของธนาคารแห่งประเทศไทย
บริษัทบันทึกบัญชีสินทรัพย์หรือหุ้นทุนที่รับโอนมาจากการชำระหนี้ด้วยมูลค่า
ยุติธรรมของสินทรัพย์หรือหุ้นทุนหักด้วยประมาณการค่าใช้จ่ายในการขาย หรือเงินลงทุนในลูกหนี้
(ไม่รวมดอกเบี้ยที่หยุดรับรู้รายได้ ณ วันปรับปรุงโครงสร้างหนี้) แล้วแต่มูลค่าใดจะต่ำกว่า

ในกรณีที่เป็นการปรับโครงสร้างหนี้ที่บริษัทยินยอมผ่อนปรนเงื่อนไขในการชำระหนี้
บริษัทคำนวณมูลค่ายุติธรรมของเงินลงทุนในลูกหนี้หลังการปรับโครงสร้างหนี้โดยคำนวณจาก
มูลค่าปัจจุบันของกระแสเงินสดที่จะได้รับในอนาคต
คิดลดด้วยอัตราดอกเบี้ยขั้นต่ำสำหรับเงินให้กู้ระยะยาว (MLR) ณ วันปรับโครงสร้างหนี้
บริษัทรับรู้ส่วนสูญเสียที่เกิดจากการปรับโครงสร้างหนี้โดยการยินยอมลดเงินต้นหรือดอกเบี้ยที่บันทึกในบัญชีหลังหักเงินสำรองที่กันไว้แล้วเป็นค่าใช้จ่ายในงบกำไรขาดทุนเมื่อมีการปรับปรุงโครงสร้างหนี้

(3) เงินลงทุนในหลักทรัพย์

-   นโยบายเกี่ยวกับเงินลงทุนในหลักทรัพย์ บริษัทมีเกณฑ์ในการจัดประเภทเงินลงทุนเป็น 3

    ประเภท มีรายละเอียดดังต่อไปนี้

หลักทรัพย์เพื่อค้า หมายถึง
หลักทรัพย์ในความต้องการของตลาดที่บริษัทถือไว้เพื่อวัตถุประสงค์ในการหากำไรจากการขึ้นลงของราคาในช่วงเวลาสั้นๆ
และมีการซื้อขายอย่างสม่ำเสมอ

หลักทรัพย์เผื่อขาย หมายถึง
หลักทรัพย์ในความต้องการของตลาดที่บริษัทถือไว้เพื่อการอื่นโดยมิได้มีวัตถุประสงค์หลักที่จะค้าหลักทรัพย์นั้น
แต่เต็มใจที่จะขายทันทีที่โอกาสอำนวย

หลักทรัพย์ทั่วไป หมายถึง ตราสารทุนที่ไม่อยู่ในความต้องการของตลาด

หลักทรัพย์เพื่อค้าและเผื่อขาย แสดงในงบดุลด้วยมูลค่ายุติธรรม
มูลค่ายุติธรรมของตราสารหนี้ที่มีการซื้อขายในตลาดซื้อขายคำนวณโดยใช้ราคาหรืออัตราผลตอบแทนของตลาด
ณ วันที่ตามงบดุล หากไม่มีการซื้อขาย ณ วันที่ตามงบดุล
บริษัทจะใช้ราคาหรืออัตราผลตอบแทนที่ทำการซื้อขายครั้งสุดท้ายก่อนวันที่ตามงบดุล
มูลค่ายุติธรรมของตราสารหนี้ที่ไม่มีการซื้อขายในตลาดซื้อขาย
บริษัทจะคำนวณจากอัตราผลตอบแทนที่ปราศจากความเสี่ยงปรับด้วยอัตราความเสี่ยงที่เหมาะสม
มูลค่ายุติธรรมของตราสารทุนคำนวณโดยใช้ราคาเสนอซื้อสุดท้ายที่ประกาศโดยตลาดหลักทรัพย์แห่งประเทศไทย
ณ วันที่ตามงบดุล มูลค่ายุติธรรมของหน่วยลงทุนคำนวณโดยใช้มูลค่าตามบัญชีสุทธิ (NAV)
ซึ่งประกาศโดยบริษัทหลักทรัพย์จัดการกองทุนรวมที่เป็นผู้จัดการกองทุนรวมนั้น
บริษัทบันทึกการเปลี่ยนแปลงมูลค่าของหลักทรัพย์เพื่อค้า
เป็นรายการกำไรหรือขาดทุนสุทธิในงบกำไรขาดทุน
การเปลี่ยนแปลงมูลค่าของหลักทรัพย์เผื่อขายแสดงเป็นรายการแยกต่างหากในส่วนของผู้ถือหุ้น
และจะบันทึกในงบกำไรขาดทุน เมื่อบริษัทได้จำหน่ายหลักทรัพย์นั้น

เงินลงทุนทั่วไป แสดงในงบดุลด้วยราคาทุน ปรับลดด้วยค่าเผื่อการด้อยค่าของเงินลงทุน

-   การบริหารความเสี่ยงจากการลงทุน

-   การตั้งสำรองค่าเผื่อการด้อยค่า

  ได้อธิบายไว้แล้วในหัวข้อ “คำอธิบายและการวิเคราะห์ฐานะการเงินและผลการดำเนินงาน”

  (4) นโยบายการลงทุนในบริษัทย่อย

-   บจ. หลักทรัพย์ เกียรตินาคิน มีนโยบายในการลงทุนในหลักทรัพย์จดทะเบียน โดยแบ่งเป็นการ

    ลงทุนระยะสั้นในหลักทรัพย์ที่มีสภาพคล่องสูง
    และการลงทุนระยะยาวในหลักทรัพย์ที่มีผลการดำเนินงานดีและมีแนวโน้มที่จะเจริญเติบโตสูง
    ทั้งนี้
    การลงทุนในหลักทรัพย์จะอยู่ภายใต้การกำหนดนโยบายและการควบคุมดูแลของคณะกรรมการการลงทุน

-   บมจ. รัตนทุน มีเงินลงทุนในหน่วยลงทุนของกองทุนรวม 4 กองทุน ซึ่งได้แก่ กองทุนรวม

    เอเชียรีคอฟเวอรี่ 2, กองทุนไทยรีสตรัคเจอริ่ง, กองทุนรวมเอเชียรีคอฟเวอรี่พร็อพเพอร์ตี้
    1 และกองทุนรวมเอเชียรีคอฟเวอรี่พร็อพเพอร์ตี้ 3 (รวมเรียกว่า “บริษัทย่อยที่เป็นกองทุน”)
    ซึ่งกองทุนรวมทั้ง 2 กองทุนแรกนี้เป็นกองทุนรวมประเภทกองทุนรวม
    เพื่อแก้ไขปัญหาในระบบสถาบันการเงิน ส่วนกองทุนรวมเอเชียรีคอฟเวอรี่พร็อพเพอร์ตี้ 1
    เป็นกองทุนรวมอสังหาริมทรัพย์ เพื่อแก้ไขปัญหาในระบบสถาบันการเงิน
    และกองทุนรวมเอเชียรีคอฟเวอรี่ พร็อพเพอร์ตี้ 3
    เป็นกองทุนรวมประเภทกองทุนรวมประเภทกองทุนรวมอสังหาริมทรัพย์และสิทธิเรียกร้อง

    รายละเอียดของบริษัทย่อยที่เป็นกองทุน ณ 31 ธันวาคม 2544 มีดังนี้

-   กองทุนรวมเอเชียรีคอฟเวอรี่ 1 ตั้งขึ้นโดยมีวัตถุประสงค์ในการระดมทุนจากผู้ลงทุนสถาบัน
    เพื่อนำเงินลงทุนส่วนใหญ่ไปลงทุนในสิทธิเรียกร้องประเภทสินเชื่อธุรกิจที่องค์การเพื่อการปฏิรูประบบสถาบันการเงิน
    (ปรส.) จัดประมูลเมื่อวันที่ 15 ธันวาคม 2541

กองทุนรวมเอเชียรีคอฟเวอรี่ 1 มีมูลค่าเงินลงทุนตามบัญชี 1,167 ล้านบาท และ บริษัทมี
สัดส่วนการลงทุนในกองทุนดังกล่าวเท่ากับร้อยละ 68.73

-   กองทุนรวมเอเชียรีคอฟเวอรี่ 2 ตั้งขึ้นโดยมีวัตถุประสงค์ในการระดมทุนจากผู้ลงทุนสถาบัน
    เพื่อนำเงินลงทุนส่วนใหญ่ไปลงทุนในสิทธิเรียกร้องประเภทสินเชื่อธุรกิจที่องค์การเพื่อการปฏิรูประบบสถาบันการเงิน
    (ปรส.) จัดประมูลเมื่อวันที่ 19 มีนาคม 2542

  กองทุนรวมเอเชียรีคอฟเวอรี่ 2 มีมูลค่าเงินลงทุนตามบัญชี 6,168 ล้านบาท และ บริษัทมี
  สัดส่วนการลงทุนเท่ากับร้อยละ 94.32

-   กองทุนรวมไทยรีสตรัคเจอริ่ง
    ตั้งขึ้นโดยมีวัตถุประสงค์เพื่อเป็นการระดมทุนจากผู้ลงทุนสถาบันโดยมีวัตถุประสงค์ในการนำเงินที่ได้จากการจำหน่ายหน่วยลงทุน
    ไปลงทุนใน ทรัพย์สินหรือสิทธิเรียกร้องที่เกิดจากการประกอบธุรกิจของสถาบันการเงิน
    ไม่ว่าจะมีหลักประกันหรือไม่ก็ตามและจัดการผลประโยชน์จากทรัพย์สินหรือสิทธิเรียกร้องดังกล่าว

  กองทุนรวมไทยรีสตรัคเจอริ่ง มีมูลค่าเงินลงทุนตามบัญชี 2,003 ล้านบาท และ บริษัท
  มีสัดส่วนการลงทุนเท่ากับร้อยละ 98.91

-   กองทุนรวมเอเชียรีคอฟเวอรี่ 3 ตั้งขึ้นโดยมีวัตถุประสงค์ในการระดมทุนจากผู้ลงทุนสถาบัน
    เพื่อนำเงินลงทุนส่วนใหญ่ไปลงทุนในสิทธิเรียกร้องประเภทสินเชื่อธุรกิจที่องค์การเพื่อการปฏิรูประบบสถาบันการเงิน
    (ปรส.) จัดประมูลเมื่อวันที่ 10 พฤศจิกายน 2542
    รวมทั้งอาจประกอบการจัดสรรที่ดินในกรณีที่กองทุนได้รับชำระหนี้เป็นโครงการก่อสร้างที่ยังสร้างไม่เสร็จหรือเป็นโครงการจัดสรรที่ดิน
    ไม่ว่าโครงการนั้นจะเป็นหลักประกันการชำระหนี้หรือไม่ก็ตาม
    โดยการประกอบการจัดสรรที่ดินดังกล่าวต้องไม่ก่อให้เกิดภาระผูกพันใดๆ
    แก่ทรัพย์สินของกองทุน

  กองทุนรวมเอเชียรีคอฟเวอรี่ 3 มีมูลค่าเงินลงทุน 2,477 ล้านบาท และ บริษัท มีสัดส่วนการ
  ลงทุนเท่ากับร้อยละ 74

-   กองทุนรวมเอเชียรีคอฟเวอรี่พร็อพเพอร์ตี้ 1 ตั้งขึ้นโดยมีวัตถุประสงค์ เพื่อเป็นการระดมทุน
    โดยมีวัตถุประสงค์หลักในการนำเงินที่ได้จากการจำหน่ายหน่วยลงทุนไปซื้อหรือเช่าอสังหาริมทรัพย์
    หรือลงทุนในสิทธิเรียกร้องที่เกิดจากการประกอบธุรกิจของสถาบันการเงินที่มีอสังหาริมทรัพย์เป็นหลักประกัน
    และจัดการผลประโยชน์จากอสังหาริมทรัพย์หรือสิทธิเรียกร้องดังกล่าว

กองทุนรวมเอเชียรีคอฟเวอรี่พร็อพเพอร์ตี้ 1 มีมูลค่าเงินลงทุน 275.72 ล้านบาท บริษัท มีสัด

ส่วนการลงทุนเท่ากับร้อยละ 42.88

-   กองทุนรวมเอเชียรีคอฟเวอรี่พร็อพเพอร์ตี้ 3 ตั้งขึ้นโดยมีวัตถุประสงค์
    เพื่อเป็นการระดมเงินทุนจากผู้ลงทุนสถาบัน
    โดยมีวัตถุประสงค์หลักในการนำเงินที่ได้รับจากการจำหน่ายหน่วยลงทุนไปซื้อหรือเช่าอสังหาริมทรัพย์
    หรือสิทธิการเช่าอสังหาริมทรัพย์ หรือลงทุนในสิทธิเรียกร้อง หรือในทรัพย์สินอื่น
    เพื่อแก้ไขปัญหาในระบบสถาบันการเงินและจัดหาผลประโยชน์จากอสังหาริมทรัพย์หรือสิทธิเรียกร้องดังกล่าว
    รวมทั้งประกอบการจัดสรรที่ดินในกรณีที่กองทุนรวม
    ลงทุนในโครงการก่อสร้างที่ยังก่อสร้างไม่เสร็จ
    หรือจัดสรรที่ดินในกรณีที่กองทุนรวมได้รับชำระหนี้เป็นโครงการก่อสร้างที่ยังก่อสร้างไม่เสร็จหรือเป็นโครงการจัดสรรที่ดิน
    ไม่ว่าโครงการดังกล่าว จะเป็นหลักประกันการชำระหนี้หรือไม่ก็ตาม ทั้งนี้
    การประกอบการจัดสรรที่ดินดังกล่าว ต้องไม่ก่อให้เกิดภาระผูกพันใดๆ
    แก่ทรัพย์สินของกองทุนรวม

กองทุนรวมเอเชียรีคอฟเวอรี่พร็อพเพอร์ตี้ 3 มีมูลค่าเงินลงทุน 644.71 ล้านบาท บริษัทมี

สัดส่วนการลงทุนเท่ากับร้อยละ 98.61

(5) นโยบายการบริหารงานในบริษัทย่อย

-   การควบคุมดูแลบริษัทย่อย

  บริษัทควบคุมดูแลบริษัทย่อย ด้วยการส่งตัวแทนไปเป็นกรรมการ เพื่อดูแลการปฏิบัติงาน

ของบริษัทย่อย ให้เป็นไปตามนโยบายที่ได้กำหนดไว้